ย่านชุมชนเก่า: ชุมชนบ้านปราสาท (ปราสาททนง)
ที่อยู่: ตำบลปราสาททนง อำเภอปราสาท จังหวัดสุรินทร์ ภาคตะวันออกเฉียงเหนือ
ลักษณะสำคัญ: ชุมชนบ้านปราสาท (ปราสาททนง) เป็นชุมชนโบราณตั้งอยู่บนที่ดอนสูง พื้นที่โดยรอบเป็นนาข้าว และด้านทิศตะวันออกของชุมชนมีบารายขนาดใหญ่ – เป็นชุมชนพักอาศัยแบบชนบท ชุมชนบ้านปราสาทประชากรในชุมชนส่วนใหญ่ประกอบอาชีพด้านเกษตรกรรม และรับจ้าง ลักษณะสังคมภายในชุมชนยังคงเป็นลักษณะของวิถีชีวิตและวัฒนธรรมแบบชนบทที่มีความเกี่ยวข้องกับศาสนา และสิ่งศักดิ์สิทธิ์ในชุมชน เช่น วัด ดอนปู่ตา และปราสาททนง เป็นต้น เป็นชุมชนโบราณที่ตั้งอยู่โดยรอบแหล่งโบราณสถานปราสาททนง ซึ่งเป็นปราสาทที่มีลักษณะเป็นอาคารขนาดใหญ่ ก่อสร้างด้วยอิฐปนหินทรายและศิลาแลง จำนวน 2 กลุ่ม ตั้งเรียงกันหันหน้าไปทางทิศตะวันออกตามลำดับ คือ พลับพลา และปราสาทประธาน